Diari Oficial de la Generalitat Valenciana


Sumari del DOGV 5657, del 11-12-2007 (2007/14848)

ORDRE de 14 de juny de 2007, de la Conselleria de Territori i Habitatge, per la qual s'aprova l'amollonament parcial del camí ramader assagador Reial de la Manxa o de Sant Joan, al seu pas pel terme municipal de Venta del Moro (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro, a la província de València
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14830


Data del document
:   14-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Venta del Moro
    * ramat
    * via rural

ORDRE de 14 de juny de 2007, de la Conselleria de Territori i Habitatge, per la qual s'aprova l'amollonament parcial del camí ramader assagador Reial de la Manxa o de Sant Joan, al seu pas pel terme municipal de Venta del Moro (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro, a la província de València [2007/14438]  
Vist l'expedient d'amollonament parcial del camí ramader assagador Reial de la Manxa o de Sant Joan (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro, instruït per la Direcció General de Gestió del Medi Natural de la conselleria de Territori i Habitatge, a fi de consolidar el caràcter de domini públic d'aquest.  
Vist que en data 23 de desembre de 2002 (BOE 22.01.03), es va subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana per a l'execució del projecte de delimitació, amollonament i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant una resolució de 7 de juliol de 2003 de la conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat.  
Vist que per mitjà de l'Ordre de 3 de febrer de 2006, de la conselleria de Territori i Habitatge de la Generalitat Valenciana, es va aprovar la delimitació parcial del camí ramader assagador Reial de la Manxa o de Sant Joan (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro, província de València, i es va acordar la pràctica del seu amollonament i aquesta ordre aprovatòria va aparéixer publicada en el Diari Oficial de la Comunitat Valenciana núm. 5204, de data de 22 de febrer de 2006.  
Vist que la delimitació aprovada s'ajusta a la classificació dels camins ramaders del terme municipal de Venta del Moro, aprovada per Ordre ministerial de data 5 de desembre de 1956.  
Vsit que no es va rebre cap recurs potestatiu de reposició a aquesta ordre d'aprovació de la delimitació parcial de l'assagador Reial de la Manxa o de Sant Joan (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro.  
Vist que les operacions de fitació de l'amollonament de l'assagador Reial de la Manxa o de Sant Joan (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i de l'assagador Reial de La Serranía o d'Hórtola al seu pas pel terme municipal de Venta del Moro van tenir lloc el dia 9 de maig de 2006, segons el que s'ha anunciat en el Diari Oficial de la Comunitat Valenciana núm. 5231, de data de 31 de març de 2006, i que els fets s'han notificat als limítrofs i als organismes interessats.  
Vist que dins del període d'exposició pública i de tràmit d'audiència a què va ser sotmés l'expedient d'amollonament del camí ramader assagador Reial de la Manxa o de Sant Joan (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro, van ser presentades duess al·legacions a la referida proposta d'amollonament, pel Sr. Luis Benavent i García (en nom i representació del Sr. Manuel López González) i pel Sr. Lucio López Moya.   
Vist que la Direcció General de Gestió del Medi Natural proposa l'aprovació de l'amollonament d'acord amb els termes que figuren en l'expedient.  
Vist l'informe de l'Àrea Jurídica de la conselleria de Territori i Habitatge.  
Atés que en l'expedient s'han complit els tràmits assenyalats per la Llei 3/1995, de 23 de març, de camins ramaders, i per la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, per mitjà del qual s'assignen competències a la Presidència i a les conselleries amb competències executives, i la Llei 14/2003, de 10 d'abril, de patrimoni de la Generalitat Valenciana, correspon a la conselleria de Territori i Habitatge l'aprovació de l'amollonament dels camins ramaders,resolc:  
Article 1  
Desestimar les següents al·legacions presentades, basant-se en els motius que s'indiquen:  
Sobre l'al·legació interposada pel Sr. Luis Benavent i García (en nom i representació del Sr. Manuel López González), en primer lloc dir que la delimitació del camí ramader en qüestió, va ser aprovada mitjançant l'Ordre de 3 de febrer de 2006, de la conselleria de Territori i Habitatge de la Generalitat Valenciana (publicada en el Diari Oficial de la Comunitat Valenciana núm. 5204, de data de 22 de febrer de 2006), i que amb aquesta ordre s'acordava també iniciar la pràctica de l'amollonament d'aquest. Es tracta, però, de dos procediments separats. De conformitat amb l'article 107, següents i concordants de la Llei 30/1992, de 26 de novembre, de règim jurídic de les administracions públiques i del procediment administratiu comú, l'estat dels recursos contenciosos administratius del procediment de delimitació no suspén ni paralitza l'avanç dels treballs d'amollonament en aquest altre procediment. D'altra banda, "[...] els arguments esgrimits en el seu dia per a la impugnació del traçat de delimitació [...]" no són transportables a aquest expedient d'amollonament, tal com sol·licita l'al·legant. En primer lloc, perquè aquells arguments ja van ser informats i desestimats, tal com va aparéixer publicat en l'Ordre de 3 de febrer de 2006 aprovatòria de la delimitació en qüestió. En segon lloc, perquè a la proposta d'amollonament que ens ateny només s'admetran, com lògicament es desprén d'aquest tipus de procediment, les al·legacions referents a la situació de les fites o mollons, és a dir al·legacions concretes a l'amollonament d'aquest camí ramader, i no al·legacions respecte de la fase de delimitació que ja està aprovada.  
Sobre l'al·legació interposada pel Sr. Lucio López Moya, cal dir que en relació a la instal·lació dels mollons en fase d'al·legacions, per economia pràctica i tècnica s'han instal·lat materialment els mollons de forma provisional, que pot ser modificada o alterada la seua ubicació si és necessari, i així es preveuria en la resolució definitiva. Aquest fet material, no perjudica ni vulnera els drets dels interessats perquè es tracta d'un acte merament tecnicomaterial de la instal·lació provisional dels mollons, que permet adaptar qualsevol tipus de variació posterior, però al mateix temps s'economitza en recursos materials i personals, en efectuar la instal·lació provisional en el mateix lloc que posteriorment serà la definitiva, tot això, sense necessitat d'instal·lar dues vegades la senyalització del camí ramader. En vista del que el Sr. Lucio López Moya exposa en el seu escrit respecte de les estaques pintades en distint color, dir que aquelles pintades en verd i roig eren delimitadores del traçat del camí ramader per a la fase de delimitació d'aquest, com ja es va explicar amb detall en els successius actes de fitació que van tenir lloc. No obstant això, durant la fase d'amollonament del camí ramader, que també va comptar amb acte de fitació, es van col·locar estaques de color blau en els punts en què es posarien els mollons. No corresponen per tant totes les estaques a punts d'ubicació de molló. La delimitació del camí ramader en qüestió, va ser aprovada mitjançant l'Ordre de 3 de febrer de 2006, de conselleria de Territori i Habitatge de la Generalitat Valenciana (publicada en el Diari Oficial de la Comunitat Valenciana núm. 5204, de data de 22 de febrer de 2006), i amb aquest es va regularitzar la situació administrativa dels assagadors. En aquesta fase, i fidel al traçat exposat públicament en la proposta d'amollonament, la porció de la parcel·la 036/131 del Sr. Lucio López Moya (en aquell moment, abans de la recent renovació del cadastre de Venta del Moro, es tractava de distintes parcel·les agrupades) que es va valorar com a intrusió, es va identificar amb els números 150, 152, 154 i 155, de la manera següent:  
Intrusió número 150 (174,10 m²)  
Intrusió número 152 (225,59 m²)  
Intrusió número 154 (21,43 m²)  
Intrusió número 155 (9,46 m²)  
Dir que aquesta és la superfície que es va delimitar en la fase de delimitació i és la mateixa que s'ha aprovat com a superfície de camí ramader, no havent canviat, independentment que el punt de col·locació de mollons en la fase d'amollonament haja sigut o no diferent del de les estaques de la delimitació. El nombre de mollons que s'han de col·locar en l'amollonament ha sigut limitat, i no és possible col·locar un molló en cadascun dels punts assenyalats amb estaques en la fase de delimitació, i fins i tot s'han canviat alguns d'aquests punts per temes de practicitat. En la fase d'amollonament, el Sr. Lucio López Moya comptava amb el número limítrof 222, i és la mateixa superfície dedicada a camí ramader que en la delimitació. Ha de quedar clar que dos mollons no s'uneixen en línia recta per a definir el traçat del camí ramader, sinó que concreten el traçat en determinats punts i sempre delimiten l'amplària de 75 metres d'aquests entre els parells.  
Article 2  
Aprovar l'amollonament parcial del camí ramader assagador Reial de la Manxa o de Sant Joan (subtram II: des del punt en què el camí ramader entra al terme municipal de Venta del Moro procedent del terme municipal de Villargordo del Cabriel, fins al paratge de La Salobreja a Venta del Moro) i del camí ramader assagador Reial de La Serranía o d'Hórtola al seu pas pel terme municipal de Venta del Moro, les característiques del qual són les següents:  
Nom: assagador Reial de la Manxa o de Sant Joan i assagador Reial de La Serranía o d'Hórtola  
Terme municipal: Venta del Moro  
Subtram al terme municipal: subtram II (de l'assagador Reial de la Manxa o de Sant Joan) al terme de Venta del Moro.  
Marge fitat: ambdós  
Amplària: legal de 75 metres  
Longitud: 20,335 km  
Tipus de mollons: hi ha mollons de primer ordre i mollons de segon ordre.  
Característiques dels mollons: Els mollons estan fabricats en ciment pòrtland gris amb armadura buixardada a cinc cares, amb forma troncopiramidal. Les dimensions dels mollons són: la base superior és de 20 x 15 cm i la base inferior és de 30 x 20 cm, l'altura dels mollons de primer ordre és de 110 cm i la dels mollons de segon ordre és de 70 cm. En la base superior de cada fita estan gravades les lletres RN (inicials de Red Nacional) i en la cara frontal VP (inicials de Vía Pecuaria), pintat de lletres en negre.   
Contra aquesta ordre, que posa fi a la via administrativa, pot interposar-se recurs potestatiu de reposició en el termini d'un mes comptador des de l'endemà a la publicació en el Diari Oficial de la Comunitat Valenciana, davant del conseller de Territori i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 14 de juny de 2007  
El conseller de Territori i Habitatge  
ESTEBAN GONZÁLEZ PONS